Julkaistu: 18.4.2013 7:00 , Päivitetty: 18.4.2013 10:02
Google valitsi parhaan käyttöaikomuksen perusteella 1 500 henkilöä, joille se lupasi Google Glass -virtuaalilasien osto-oikeuden. Onnellisten joukkoon päässyt henkilö ajatteli tehdä voittoa kysytyillä laseilla. Hän laittoi lasit myyntiin eBayhin 5 000 dollarin minimihinnalla. Hinta ennätti nousta jo 90 000 dollariin, kun myyjä muutti mielensä ja perui myynnin.
Asiasta Wired-lehdellehttp://www.wired.com/gadgetlab/2013/04/google-glass-resales/?utm_source=feedburner&utm_medium=feed&utm_campaign=Feed%3A+GearFactor+%28Wired%3A+Blog+-+Gadget+Lab%29 kertonut henkilö sanoi peruneensa myynnin Google Glass -lasien lisenssiehtojen vuoksi. Niissä kielletään lasien myynti tai edes lainaaminen edelleen ja uhataan jäädyttää uudelle omistajalle siirtyvien lasien ohjelmisto.
Myyjä, joka haikaili sadan tuhannen tuhannen dollarin menetystään, sanoi, ettei Google tai kukaan muukaan ottanut häneen yhteyttä vaan hän löysi lisenssiehdot Googlestahttp://www.google.com/glass/terms/. Hän aikoo silti maksaa 1 500 dollaria virtuaalilaseista. Toistaiseksi hänellä on vain Googlne tviitti osto-oikeudesta.
Glassin ehdot kieltävät kehittäjiltä myös mainosten tuomisen ja sovellusten maksulliset lataukset.
Googlen oikeus asettaa tiukkoja rajoituksia perustuu liittovaltion vetoomusoikeuden Autodeskin ohjelmiston jälleenmyyntiä koskevaan päätökseen. Vuoden 2010 päätöksen mukaan valmistajan ohjelmistolisenssissä esitetty kielto on pätevä.
Samaan päätökseen perustuu muuten yhdysvaltalaisten matkapuhelinoperaattorien kyseenalainen oikeus lukita laitteet vain omaan palveluunsa vaikka kytkysopimuksen aika on kulunut umpeen.